CELEX: 62017TN0461
Language: el
Date: 2017-07-25 00:00:00
Title: Υπόθεση T-461/17: Προσφυγή-αγωγή της 25ης Ιουλίου 2017 — TN κατά ENISA

16.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/31
            
         Προσφυγή-αγωγή της 25ης Ιουλίου 2017 — TN κατά ENISA
   (Υπόθεση T-461/17)
   (2017/C 347/40)
   Γλώσσα διαδικασίας: η αγγλική
   
      Διάδικοι
   
   
      Προσφεύγων-ενάγων: TN (εκπρόσωποι: L. Levi και A. Blot, δικηγόροι)
   
      Καθού-εναγόμενος: Ευρωπαϊκός Οργανισμός για την Ασφάλεια Δικτύων και Πληροφοριών (ENISA)
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να ακυρώσει την απόφαση του Ευρωπαϊκού Οργανισμού για την Ασφάλεια Δικτύων και Πληροφοριών (ENISA) της 25ης Νοεμβρίου 2016, με την οποία ανακλήθηκε η προσφορά απασχολήσεως σύμφωνα με την οποία ο προσφεύγων-ενάγων επρόκειτο να αναλάβει τη θέση του προϊσταμένου του τομέα εταιρικών υπηρεσιών και της μονάδας διαχειρίσεως πελατών·
            
         
               —
            
            
               να ακυρώσει την απόφαση του ENISA της 20ής Απριλίου 2017, με την οποία απορρίφθηκε η διοικητική ένσταση του προσφεύγοντος-ενάγοντος·
            
         
               —
            
            
               να επιδικάσει στον προσφεύγοντα-ενάγοντα αποζημίωση προς αποκατάσταση της υλικής ζημίας και χρηματική ικανοποίηση για την ηθική βλάβη που υπέστη·
            
         
               —
            
            
               να καταδικάσει τον ENISA στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων προβάλλει τρεις λόγους.
   
               1.
            
            
               Ο πρώτος λόγος αφορά παραβίαση εκ μέρους του καθού-εναγομένου των συμβατικών υποχρεώσεών του έναντι του προσφεύγοντος-ενάγοντος.
               
                           —
                        
                        
                           Ο προσφεύγων-ενάγων προβάλλει ότι η προσφορά απασχολήσεως δεν μπορούσε να ανακληθεί καθώς είχε ήδη συναφθεί σύμβαση και αμφισβητεί τα περί του αντιθέτου επιχειρήματα του καθού-εναγομένου.
                        
                     
         
               2.
            
            
               Ο δεύτερος λόγος αφορά μη επιτρεπόμενη επεξεργασία των προσωπικών δεδομένων του προσφεύγοντος-ενάγοντος και παράβαση του άρθρου 12 του Καθεστώτος που εφαρμόζεται επί του λοιπού προσωπικού της Ευρωπαϊκής Ένωσης, αθέτηση της υποχρεώσεως επιμέλειας και προσβολή του δικαιώματος για χρηστή διοίκηση.
            
         
               3.
            
            
               Ο τρίτος λόγος αφορά προσβολή του δικαιώματος ακροάσεως.
               
                           —
                        
                        
                           Ο προσφεύγων-ενάγων δεν κλήθηκε σε ακρόαση πριν από τη λήψη της προσβαλλομένης αποφάσεως για ανάκληση της προσφοράς απασχολήσεως.